Castel ëd Gourdon

Ël castel ëd Gourdon a l'é stàit fabricà ant ël sécol ch'a fa XII an sle fondamente ëd na fortëssa sarasin-a, as treuva a Gourdon.
Restaurà ant ël sécol ch'a fa XVII, a l'ha dle tor ant ij canton e a smon dj'element d'architetura sarasin-a (le sale a vòlta), dël sécol ch'a fa XIV toscan e dl'Arnassensa.

 Ij musé 
Ël castel a òspita dij musé.

 Ël musé stòrich 
Al pian teren a-i é ël Musé stòrich.
A l'é anteressant për soe euvre d'art medievaj e soa colession d'armadure e arme antiche, dont cheidun-e orientaj dij sécoj XVI e XVII.
Ant la sala da disné con ël franclin monumental dël sécol ch'a fa XIV e ant ël salon a-i é dla mobilia dij sécoj XVI e XVII.
Antra le piture, as armarco un panel dël 1500 figurant Sant'Ùrsula dla scòla ëd Colònia, un trìtich dël sécol ch'a fa XVI, na Dissèisa d'la cros dlë studi ëd Rubens, un Gòlgota dë scòla flamanda, un San Sebastian dël Greco an bòsch polìcrom.
Ant la tor Enrich IV a-i son j'archivi reaj.

 Ël musé dj'art decorative e dla modernità 
Al prim e al second pian a-i é ël Musé dj'art decorative e dla modernità.
La colession a cheuj le creassion ëd mobilia dij pì grand nòm ëd j'agn 1920-1930, dont n'amportanta selession ëd ciadeuvre dl'Union dj'artista modern.

Gourdon
Categorìa:Musé dla Fransa
Categorìa:Gourdon (Alp Marìtime)